CELEX: 62008TN0105
Language: el
Date: 2008-02-26 00:00:00
Title: Υπόθεση T-105/08 P: Αναίρεση που άσκησε στις 26 Φεβρουαρίου 2008 ο Kris Van Neyghem κατά της αποφάσεως που εξέδωσε το Δικαστήριο Δημόσιας Διοίκησης στις 13 Δεκεμβρίου 2007 στην υπόθεση F-73/06, Van Neyghem κατά Επιτροπής

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/39
            
         Αναίρεση που άσκησε στις 26 Φεβρουαρίου 2008 ο Kris Van Neyghem κατά της αποφάσεως που εξέδωσε το Δικαστήριο Δημόσιας Διοίκησης στις 13 Δεκεμβρίου 2007 στην υπόθεση F-73/06, Van Neyghem κατά Επιτροπής
   (Υπόθεση T-105/08 P)
   (2008/C 107/66)
   Γλώσσα διαδικασίας: η γαλλική
   Διάδικοι
   
      Αναιρεσείων: Kris Van Neyghem (Vissenken, Βέλγιο) (εκπρόσωποι: S. Rodrigues και C. Bernard-Glanz, δικηγόροι)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να κηρύξει την υπό κρίση αίτηση αναιρέσεως παραδεκτή·
            
         
               —
            
            
               να αναιρέσει την απόφαση που εξέδωσε το Δικαστήριο Δημόσιας Διοίκησης (δεύτερο τμήμα) στις 13 Δεκεμβρίου 2007 στην υπόθεση F-73/06·
            
         
               —
            
            
               να δεχθεί τα αιτήματα περί ακυρώσεως και περί αποζημιώσεως που υπέβαλε ο αναιρεσείων ενώπιον του Δικαστηρίου Δημόσιας Διοίκησης·
            
         
               —
            
            
               να καταδικάσει την Επιτροπή στα δικαστικά έξοδα τόσο της ενώπιον του Δικαστηρίου Δημόσιας Διοίκησης διαδικασίας όσον και της ενώπιον του Πρωτοδικείου διαδικασίας.
            
         Λόγοι αναιρέσεως και κύρια επιχειρήματα
   Με την αίτησή του αναιρέσεως, ο αναιρεσείων ζητεί να αναιρεθεί η απόφαση του Δικαστηρίου Δημόσιας Διοίκησης (στο εξής: ΔΔΔ) διά της οποίας απορρίφθηκε η προσφυγή-αγωγή με την οποία ο αναιρεσείων ζήτησε, αφενός, την ακύρωση της αποφάσεως της εξεταστικής επιτροπής του γενικού διαγωνισμού EPSO/A/19/04 με την οποία δεν έγινε δεκτός στην προφορική εξέταση του εν λόγω διαγωνισμού και, αφετέρου, αποζημίωση προς αποκατάσταση της υλικής ζημίας και της ηθικής βλάβης που φέρεται ότι υπέστη.
   Προς στήριξη της αιτήσεώς του αναιρέσεως, ο αναιρεσείων προβάλλει λόγο αναιρέσεως που αντλείται από παραμόρφωση του περιεχομένου ενός αποδεικτικού στοιχείου που προσκομίσθηκε ενώπιον του ΔΔΔ, και ειδικότερα ενός αντιγράφου της γραπτής εξετάσεως.
   Επιπλέον, ο αναιρεσείων προβάλλει λόγο αναιρέσεως που αντλείται από πλάνη ως προς την αιτιολογία, στην οποία υπέπεσε το ΔΔΔ όσον αφορά την ανυπαρξία πρόδηλης πλάνης εκτιμήσεως του προέδρου της εξεταστικής επιτροπής κατά τη σύγκριση μεταξύ του βαθμού που αποδόθηκε στον αναιρεσείοντα και της εκφραζόμενης με γράμματα εκτιμήσεως που εμφαίνεται στο δελτίο αξιολογήσεως.